  Майя Бывальцева Пётр Чайковскийлэн вордскемез дырысен 180 ар тырмонлы крезьгурчилэн Воткаысь музей-юртаз виртуальной концерт зал усьтӥзы. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Со крезьгурез вань яратӥсьёслы котырес лыдпуслы усто кузьым. Ӵектосэз улонэ пыӵатэмлы луыса, музейлэн куноосыз дуннеысь классика крезьгурез быдэстӥсьёслэсь выступлениоссэс со дыре ик адӟыны но кылыны быгатозы Владимир Соловьёв, Удмуртиысь лулчеберетъя министрРоссиысь лулчеберетъя министерстволэн «Цифровая культура» ӵектосэз улсын залэ туала куронъёслы тупась аудио- но видеотехника пуктӥзы. Со онлайн-конференциос ортчытъяны, сцена вылын мынӥсь крезьгур концертъёсты но ужрадъёсты мерлыко вотэсъёсын возьматыны луонлык сётоз. Ӵектосэз быдэстыны 1 миллион 200 сюрс манетлэсь трос коньдон висъязы. Со пӧлысь 1 миллион манетэз федерал коньдэтысь вуиз Ватсалом, виртуальной концерт зал кылдытонъя вожвылъяськонын П. И. Чайковскийлэн музей-юртэз 2019-тӥ арын вормиз.   Тодэ вайытом, 2022-тӥ арын виртуальной концерт зал Глазкарысь крезьгуръя 1 номеро нылпи школаын кылдоз.  Тегъёс: Лулчеберет Музей Удмуртия Чайковский Вотка ВладимирСоловьёв крезьгур 100ар  